钦定古今图书集成/明伦汇编/闺媛典/第169卷 > 李瀹妻董氏〈严氏附〉
## 钦定古今图书集成/明伦汇编/闺媛典/第169卷 > 李瀹妻董氏〈严氏附〉

按《兰溪县志》：董氏年十七，适庠生李瀹。越二年，嘉靖
壬子，瀹赴省试，疾归，抵家而殒。是日生一子，父母以
其年少，欲嫁之。氏曰：“夫于是日死，子于是日生，天地
神明既命我矣。”矢志无二，甘贫茹荼，年六十七而没。
其子娶严氏，客死，严亦纺绩供姑衣食。姑死，竭力营
葬，艰苦万状，人称“双节。”